NaiveNeuron/SloPal huggingface dataset:
Kollár, Boris, predseda NR SR (2022-09-20):
Ďakujem. Musím konštatovať, že má pán podpredseda Blanár pravdu, ale už je mlieko rozliate, takže je to na sedemnástu, zatiaľ platí o sedemnástej toto hlasovanie. Chcel by som všetkých kolegov poprosiť, hlavne spravodajcov do budúcnosti, v prvom čítaní to prakticky je nemožné, alebo nemalo by sa to tak, neni to úplne akože zakázané, je to neštandardné a poprosím vás, toto využívať len v druhom čítaní, a teraz dám o tomto hlasovať, o tomto návrhu pána podpredsedu, ale osobne s tým nesúhlasím. Dobre, takže ale je to tak, že má pravdu a poprosím všetkých kolegov, aby v budúcnosti len v druhom čítaní toto využívali. Takže teraz dávam hlasovať o procedurálnom návrhu pána poslanca Blanára. Prosím, prezentujme sa a hlasujeme. (Hlasovanie.) Prítomných 144 poslancov, za 58, proti 5, zdržalo sa 68, nehlasovali 3. Uvedený návrh sme neschválili a tým pádom sa o tomto bude hlasovať až o sedemnástej. Ešte raz pripomínam všetkým poslancom, že v budúcnosti takýto, takúto chybu nesmieme robiť a toto využívať len v druhom čítaní, prosím. Musím konštatovať, že pán podpredseda Blanár má v tomto pravdu. Ďakujem. Vážené pani poslankyne, páni poslanci, takže budeme pokračovať v prerušenom rokovaní, teda v tom rokovaní hlasovaním o návrhu na vyslovenie nedôvery členovi vlády Slovenskej republiky Romanovi Mikulcovi, poverenému riadením ministerstva vnútra, tlač 1191. Chcem uviesť, že podľa čl. 88 ods. 2 Ústavy Slovenskej republiky na vyslovenie nedôvery vláde alebo jej členovi je potrebný súhlas nadpolovičnej väčšiny všetkých poslancov, to znamená súhlas najmenej 76 poslancov. Prosím spravodajcu z výboru pre obranu a bezpečnosť poslanca Marcela Mihálika, aby uviedol hlasovanie o návrhu uznesenia. (Hlasovanie o návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Romanovi Mikulcovi, poverenému riadením Ministerstva vnútra Slovenskej republiky , tlač 1191.)
Mihál, Jozef, poslanec NR SR (2015-11-25):
Ďakujem za slovo a ďakujem pánovi predsedovi parlamentu za prednesené pozmeňovacie návrhy. Ja som stopercentne za a budem presviedčať aj tých, ktorí presvedčení nie sú, aby za boli a poviem to v rozprave prečo. Takže tu len veľmi stručne: garancia prostriedkov zo štátneho rozpočtu je to, čo športovci ešte potrebovali doplniť do zákona, je veľmi dobre, že sa to tam dostáva. Dobrovoľníci, to je jednoducho skvelá vec, ktorú uvítajú mnohé malé, s prepáčením, dedinské kluby, nebudú mať starosti s administratívou, nebudú mať starosti s nejakými potenciálnymi odvodmi, pretože aj z 5 eur odmeny platiť odvody, ono sa to nazbiera a najmä to komplikuje život. A nosná os zákona, tak ako ste, pán predseda, zdôraznili a už to bolo povedané niekoľkokrát, je informačný systém. Čiže keď by aj, v úvodzovkách, niekto závidel športovcom, že získavajú takéto výhody, čo sa týka sponzoringu, čo sa týka dobrovoľníkov, zákon o športe si, prosím, uvedomme tí, ktorí možno šport tak nesledujú a nemajú tak v láske, je vlastne pilotný projekt v tejto spoločnosti a zavedenie informačného systému ako chrbtice, na ktorú sa všetko nadväzuje, je neuveriteľné, nesmierne dôležité, a to je hlavná pointa. Čiže keď napríklad ľudia v kultúre povedia, aj my chceme sponzoring ako daňový výdavok, ja im poviem, nech sa páči, zmeňte si zákon príslušný tak, aby bol zavedený informačný systém v kultúre, v zdravotníctve a neviem kde, kde sa môžem ja ako občan kedykoľvek pozrieť a pozrieť sa, ako kto sponzoroval, ako kto bol dobrovoľníkom a podobne.
Číž, Miroslav, podpredseda NR SR (2014-12-12):
Slovo má pán poslanec Jarjabek.
Jasaň, Viliam, poslanec NR SR (2011-03-22):
Ďakujem pekne. Ja len také tri krátke poznámky. Pôvodne sú tu iní odborníci, ktorí sa k tej téme už vyjadrovali. Na adresu pána Beblavého. Pán Beblavý, vy keď hovoríte o transparentnosti, tak si len tak spomeniem na vašu tzv. nezávislú minulosť. Všade tam, kde ste pôsobili, tak je to minimálne smiešne. To je prvá poznámka. Druhá. Prestaňte už, prosím vás, urážať podpredsedu Národnej rady. Vám to naozaj neprísluší, pretože ste príliš mladý človek na to, aby ste mali akékoľvek morálne právo takto hovoriť. A tretia. Vy ako mladý človek v noci robte niečo iné a nerozmýšľajte o tom, ako vládnuť. Na to ste ešte nevyrástli. Ďakujem. (Potlesk.)
Žitňanská, Lucia, ministerka spravodlivosti SR (2011-03-22):
Ďakujem pekne za slovo, pán predseda. Vážené dámy poslankyne, vážení páni poslanci, vláda Slovenskej republiky predkladá na rokovanie Národnej rady Slovenskej republiky na základe plánu legislatívnych úloh vlády návrh zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov. Návrh zákona prerokovala a schválila vláda Slovenskej republiky na svojom zasadnutí dňa 2. februára 2011 uznesením č. 63 z roku 2011. Cieľom navrhovanej právnej úpravy je splnenie povinnosti vyplývajúcej Slovenskej republike z členstva v Európskej únii, a to povinnosti transponovať do slovenského právneho poriadku smernicu Európskeho parlamentu a Rady č. 2009/109/ES zo 16. septembra 2009, ktorou sa menia a dopĺňajú smernice Rady č. 77/91/EHS, 78/855/EHS, 82/891/EHS a smernica 2005/56/ES, pokiaľ ide o požiadavky na predkladanie správ a dokumentačné požiadavky v prípade zlúčenia, splynutia alebo rozdelenia obchodných spoločností. Predmetná smernica bola prijatá v rámci iniciatívy Komisie Európskej únie na zjednodušenie únijného práva a je vecne zameraná na úpravu otázok súvisiacich tak s vnútroštátnym, ako aj cezhraničným procesom zlúčenia, splynutia a rozdelenia akciových spoločností. Návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, a súčasne v súlade s právom Európskej únie. Ďakujem pekne. Poprosím o prerokovanie tohto návrhu zákona. Ďakujem.
Fico, Robert, podpredseda NR SR (2011-09-13):
Ďakujem pekne. Pán minister, ja nemám problém s týmito slovnými súbojmi. Nakoniec poznáme sa už dvadsať rokov v slovenskej politike. Nedá mi však na niektoré časti vystúpenia reagovať, prepáčte, nereagovať. Predovšetkým by som chcel, pán minister, aby si aj vláda, v ktorej sedíte, uvedomovala, že aj vláda, ktorej som bol predsedom v rokoch 2006 – 2010, si užila mimoriadne vážnu krízu. Dúfam, že aspoň toto uznáte. A v čase, keď sme hľadali riešenia, vy ste na bežiacom páse organizovali tlačové konferencie a prichádzali ste s rôznymi zázračnými riešeniami. Napríklad pán minister financií, terajší, Mikloš navrhoval na jar 2010 znížiť dane na 16 %. Priame dane. Čo by ste povedali teraz, pán minister, keby sme vystúpili a povedali by sme, že my navrhujeme v tomto období, keď vy uvažujete o ďalšom zvyšovaní daní, znížiť priame dane pre fyzické a pre právnické osoby na 16 %? Určite by ste nás vysmiali a hovorili by ste o cynickom populizme. Ako, že nemáme alternatívy? My vám ponúkame už sedem alebo osem mesiacov alternatívu – nahradiť zvýšenie DPH bankovou daňou a dostali by ste do štátneho rozpočtu presne tie isté peniaze, ktoré ste získali z DPH. No len v prípade DPH to platia obyčajní ľudia, v prípade banky by to platili predovšetkým banky a ten bankový poplatok nie je argument proti bankovej dani ako takej. Máme alternatívy, veľmi dobre vieme, o čom kríza je. Veľmi dobre vieme, čo sa deje a čo treba robiť. Pán minister, a prosím aj ja odpoveď na jednu otázku, ak môžem. Myslím si, že si to môžem takto dovoliť, a zatykám. Buď taký dobrý, odcituj mi jednu jedinú urážku z môjho vystúpenia. Ďakujem veľmi pekne. (Potlesk.)
P. Goga, poslanec: (2009-06-16):
Predseda Národnej rady Slovenskej republiky svojím rozhodnutím z 1. júna 2009 č. 1131 pridelil návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva (tlač 1107) na prerokovanie Výboru Národnej rady Slovenskej republiky pre verejnú správu a regionálny rozvoj v termíne do 15. júna 2009. Výbor Národnej rady Slovenskej republiky pre verejnú správu a regionálny rozvoj prerokoval predložený návrh vlády na skrátené legislatívne konanie na svojej 60. schôdzi dňa 4. júna 2009. Výbor súhlasil s predloženým návrhom vlády na skrátené legislatívne konanie o predmetnom vládnom návrhu zákona a odporučil Národnej rade Slovenskej republiky s predloženým návrhom zákona vysloviť súhlas s tým, že Národná rada Slovenskej republiky prerokuje vládny návrh zákona, ktorým sa dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva (tlač 1108) v skrátenom legislatívnom konaní a prvé, druhé a tretie čítanie sa uskutoční na 39. schôdzi Národnej rady Slovenskej republiky. Pán predsedajúci, skončil som, prosím, otvorte rozpravu.
Richter, Ján, minister práce, sociálnych vecí a rodiny SR (2015-11-11):
Ďakujem pekne, pán podpredseda, za slovo. Vážené panie poslankyne, páni poslanci, predloženým vládnym návrhom zákona o cezhraničnej spolupráci pri vysielaní zamestnancov na výkon prác pri poskytovaní služieb sa transponuje do slovenského právneho poriadku smernica Európskeho parlamentu a Rady Európskej únie o presadzovaní smernice 96/71/ES o vysielaní pracovníkov v rámci poskytovania služieb. Účelom návrhu zákona je zabezpečiť presadzovanie smernice o vysielaní pracovníkov v rámci poskytovania služieb, a to najmä prehĺbením spolupráce medzi príslušnými inšpekčnými orgánmi členských štátov Európskej únie v oblasti vysielania zamestnancov v podobe spolupráce pri poskytovaní informácií, kontrolnej činnosti, doručovaní písomnosti, oznamovaní rozhodnutí o uložení administratívnej peňažnej pokuty, o cezhraničnom vymáhaní rozhodnutí a uložení tejto pokuty. V návrhu zákona sa ďalej navrhuje ustanoviť informačné povinnosti zamestnávateľov, ktorí vysielajú zamestnancov z iného členského štátu Európskej únie na územie Slovenskej republiky, vo vzťahu k Národnému inšpektorátu práce za účelom zefektívnia kontrol, dodržiavania pravidiel vysielania vykonávaných inšpekčnými orgánmi. V článku II sa navrhuje novelizovať Zákonník práce, v ktorom sa okrem doplnenia definícií vysielajúceho zamestnávateľa, vyslaného zamestnanca navrhuje vo väzbe na transponovanú smernicu zaviesť spoločnú zodpovednosť dodávateľa služby na území Slovenskej republiky a jeho priameho subdodávateľa, ktorý je zamestnávateľom vyslaného zamestnanca, za dodržiavanie pravidiel vysielania týkajúcich sa poskytovania minimálnej mzdy, minimálnych mzdových nárokov a mzdového zvýhodnenia za prácu nadčas pri vysielaní zamestnanca na územie Slovenskej republiky. V článku III sa navrhuje novelizovať zákon č. 82/2005 Z. z. o nelegálnej práci a nelegálnom zamestnávaní, v ktorom sa navrhuje ustanoviť zákaz pre právnickú osobu a fyzickú osobu podnikateľa prijať službu alebo prácu, ktoré sú jej na základe zmluvy poskytované prostredníctvom nelegálne zamestnávaných zamestnancov, a to v prípade cezhraničného poskytovania služby po dobu presahujúcu 5 dní v období 12 mesiacov a vnútroštátnej alebo cezhraničnej dodávky práce. Za porušenie tohto zákazu bude možné uložiť prijímateľovi služby pokutu v rovnakej výške ako za nelegálne zamestnávanie. V článku IV sa navrhuje novelizovať zákon č. 125/2006 Z. z. o inšpekcii práce, v ktorom sa v súlade s transponovanou smernicou dopĺňa povinnosť Národného inšpektorátu práce informovať o pracovných podmienkach a podmienkach zamestnávania na území Slovenskej republiky prostredníctvom webového sídla, spresňujú sa tak isté ustanovenia, ktoré sa týkajú prerokovania protokolu, výsledkov inšpekcie práce. Návrh zákona bol prerokovaný v Ústavnoprávnom výbore Národnej rady Slovenskej republiky a vo Výbore Národnej rady Slovenskej republiky pre sociálne veci. V rámci rokovania výborov o tomto návrhu zákona nebol podaný žiaden pozmeňujúci návrh alebo doplňujúci návrh. Ďakujem, skončil som.
Grendel, Gábor, podpredseda NR SR (2021-10-27):
Päť faktických na vaše vystúpenie, pán poslanec. Ako prvý, pán poslanec Eduard Kočiš.
Šeliga, Juraj, podpredseda NR SR (2021-02-04):
Ďakujem pekne. Otváram rozpravu k tomuto bodu. Hlási sa niekto do rozpravy? Nikto. Žiadna písomná, žiadna ústna. Ďakujem. Vyhlasujem rozpravu za skončenú. Ja sa nemôžem prihlásiť do rozpravy, ale myslím si, že toto je jedna z vecí, ktorá si naozaj zaslúži skrátené legislatívne, takže ďakujem pánovi ministrovi. Prerušujem rokovanie o tomto bode. Ďalej budeme pokračovať v rokovaní o návrhu poslancov a v prerušenej rozprave v prvom čítaní o návrhu poslancov Pellegriniho, Sakovej, Šutaja Eštoka, Rašiho a Tomáša na vydanie zákona o skrátení volebného obdobia. Je to návrh ústavného zákona. Nevidím tu ani pána poslanca Pellegriniho, ani pána spravodajcu Nemkyho... á, ďakujem, už vidím pána navrhovateľa Rašiho a ešte mi tu chýba pán Nemky. Tak päť minút prestávka. (Prestávka.) (Po prestávke.)
Hrušovský, Pavol, podpredseda NR SR (2011-10-11):
Pán poslanec Švantner.
Pellegrini, Peter, podpredseda NR SR (2020-07-08):
Ďakujem veľmi pekne. Vystúpenie pána europoslanca Uhríka bolo posledné. Vystúpili všetci europoslanci, ktorí mali záujem predniesť svoje 7-minútové vystúpenie. Teraz sa spýtam, panie poslankyne, paní poslankýň a pánov poslancov nášho parlamentu, či budú chcieť sa vyjadriť, či má niekto z nich otázky. Najprv sa teda môžu prihlásiť s faktickou poznámkou všetci poslanci, ktorí by chceli dať otázky. Tie najprv zaznejú a potom europoslanci, ktorí by chceli odpovedať, budú mať dve minúty na to, aby odpovedali. Čiže zvážte aj množstvo otázok, pretože jeden europoslanec musí v dvoch minútach odpovedať na všetky. Ukážte mi, či číslo 10 je konečné. Jedenásť, pán Vašečka Richard je posledným. Takže jedenásť otázok alebo komentárov. Ako prvý pán poslanec Suja. Máte dve minúty, nech sa páči.
Laurenčík, Milan, podpredseda NR SR (2022-02-25):
Pán poslanec Marek Kotleba.
Simon, Zsolt, poslanec NR SR (2014-10-16):
Ďakujem veľmi pekne, pán minister. To, čo ste, táto informácia, ktorú ste podali, ďakujem veľmi pekne za to, ostatne svedčí o tom, že vedenie štátneho podniku rozdáva drevo, ako sa mu zachce, a nedostatočne zabezpečuje dodávky dreva. Pretože keby dodávky boli riadne zabezpečené či už garanciou banky, to, čo interné predpisy štátneho podniku predpísali, tak takýto dlžník nemôže vzniknúť. Rovnako by nemohol vzniknúť dlžník ako Smrečina Hofatex, kde štátnemu podniku zostalo viac ako milión eur. Preto sa vás chcem spýtať, čo ministerstvo spraví, aby sa už fiktívne zisky na štátnom podniku netvorili, pretože povedzme, že aj táto suma je v zisku štátneho podniku, len peniaze nemá, lebo vedenie ho rozdalo, čo urobíte, aby sa to už viackrát nestalo a dokedy bude tam tento manažment, ktorý takýto prístup dovoľuje?
Danko, Andrej, predseda NR SR (2019-01-31):
Poslankyňa Vaľová.
B. Bugár, podpredseda NR SR: (2001-10-04):
Vy ste zabudli na Pravú SMK, ale ináč je to v poriadku. Pán minister, nech sa páči, máte tri minúty.
P. Paška, predseda NR SR: (2007-03-27):
(Hlasovanie.) 144 prítomných, 53 za, 67 proti, 24 sa zdržalo. Ani tento bod sme neschválili.
Bugár, Béla, podpredseda NR SR (2017-04-05):
Nech sa páči, prezentujme a hlasujme. Hlasujeme o návrhu pána poslanca Dostála. (Hlasovanie.) Prítomných 142 poslancov, za 44, proti 15, zdržalo sa 71 poslancov, nehlasovali 12. Konštatujem, že návrh nebol schválený. Nech sa páči.
Záhumenský, Marian, poslanec NR SR (2011-03-25):
Pán predseda, ak ma necháte hovoriť, áno. Chcem sa nadýchnuť. (Smiech v sále.)
Vitteková, Anna, poslankyňa NR SR (2015-12-01):
Teraz hlasujeme o bode 3 pozmeňujúceho návrhu pána poslanca Beblavého.
Brocka, Július, poslanec NR SR (2013-02-13):
Ďakujem pekne, pán predseda. Vážené dámy, vážení páni, je to veľmi dobrý návrh, odporúčam ho plénu podporiť, aj keď neviem, či tento opozičný hlas bude vypočutý. Dovoľte, aby som ako spravodajca k tomuto návrhu odporučil Národnej rade prerokovať predmetný návrh v druhom čítaní a zároveň odporúčam, aby bol pridelený v druhom čítaní, ak to prejde do druhého čítania, na prerokovanie ústavnoprávnemu výboru a výboru pre sociálne veci. Za gestorský výbor navrhujem Výbor Národnej rady pre sociálne veci a odporúčam lehoty, aby bol prerokovaný v termíne do 30 dní a v gestorskom do 32 dní. Pán predseda, nech sa páči, otvorte rozpravu.
R. Madej, poslanec: (2008-04-01):
Pán predseda, prosím, najprv dajte však hlasovať o bodoch zo spoločnej správy, a to o bodoch 1 až 27 spoločne s odporúčaním gestorského výboru schváliť ich.
Sulík, Richard, poslanec NR SR (2012-08-03):
Ďakujem, pani predsedajúca, chcem v mene piatich poslaneckých klubov, a to všetkých okrem poslaneckého klubu SMER, navrhnúť prestávku do 14.00 hodiny a odôvodňujem to nasledovne. Rokujeme už vyše štyroch hodín o jednom a tom istom bode a budeme aj ďalej rokovať, čiže nie je to situácia, kde sa tie body menia a kde sa teda aj ľudia menia v jednotlivých kluboch, lebo veď k rôznym veciam sa venujú rôzni ľudia, a ja vás teda chcem požiadať, aby ste takúto prestávku vyhlásili z dôvodu, že jednoducho je to únavné, aby tí istí ľudia, ktorí sa tomuto jednému bodu venujú tak veľa hodín bez obedu. Ja viem, že vám by to vyhovovalo najlepšie, ale chcem vás poprosiť o vyhlásenie prestávky. Ďakujem. (Ruch v sále.)
Kollár, Boris, predseda NR SR (2020-04-23):
Ďakujem. Teraz vystúpi s faktickou poznámkou ako reakciu na predrečníkov pani poslankyňa Krištúfková.
Paška, Pavol, predseda NR SR (2013-03-22):
Takže teraz vyhlasujem rozpravu za skončenú. Pán minister, nech sa páči, zaujmite stanovisko.
Žiga, Peter, podpredseda NR SR (2024-06-14):
Takže budeme pokračovať v prerušenom rokovaní. Konštatujem, že sme spravodajcu k zákonu 447/2008, uvedeného ako tlač 253, nenašli. Budeme pokračovať ďalším bodom, bod 83, návrh skupiny poslancov na vydanie zákona, ktorým sa mení a dopĺňa zákon 461/2003 o sociálnom poistení v znení neskorších predpisov, uvedené ako tlač 287. Predkladateľom by mal byť poslanec Matovič, ktorý v sále nie je. Keďže je to návrh skupiny poslancov, vidím tu pána Šipoša, chcem sa opýtať, či ide predložiť tento návrh zákona. (Reakcia z pléna.) Nejde ho predložiť. Prepadáva poradie. Ďalší, návrh skupiny poslancov, je bod 84, na vydanie zákona, ktorým sa mení zákon 595/2003 o dani z príjmov, tlač 296. Opäť bol poverený poslanec Matovič. Pán Šipoš, chcete predložiť? Nechcete predložiť, prepadáva bod. Bod 85, návrh skupiny poslancov na vydanie zákona, ktorým sa mení a dopĺňa zákon č. 300 Trestný zákon. Predkladá pán poslanec Šipoš. Pán poslanec Dostál ako spravodajca je tu, takže poprosím, udeľujem slovo pánovi poslancovi Šipošovi, aby za skupinu poslancov zákon č. 300/2005, uvedený ako tlač 334, uviedol. Nech sa páči. (Rokovanie v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 334.)
Hrnčiar, Andrej, podpredseda NR SR (2018-06-12):
Jedna faktická poznámka, pani poslankyňa Shahzad.
M. Číž, podpredseda NR SR: (2007-06-19):
Teraz dávam slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Viliamovi Jasaňovi.
Hrušovský, Pavol, podpredseda NR SR (2011-05-27):
Hlasujeme, páni poslanci. (Hlasovanie.) 145 prítomných, 77 za, 68 sa zdržalo. Návrh sme schválili. Prosím, pán poslanec, ďalšie návrhy.
Mihál, Jozef, poslanec NR SR (2012-08-03):
Ďakujem za slovo. Pán kolega Osuský, mňa zaujalo to prirovnanie k nástenkovému tendru, kde sú tie paralely, ako naozaj musím súhlasiť. Tak ako exminister Štefanov zverejnil ten svoj povestný tender na nástenke, tak aby sa o ňom verejnosť nemohla dozvedieť, tak podobným spôsobom vlastne postupuje vláda za podpory 83 poslancov SMER-u, ktorí ten zákon nezverejnili ani len na tej nástenke, pretože ho nezverejnili pre istotu vôbec. Mali ho zverejniť na portáli právnych predpisov a nenašli ani len tú Štefanovovu nástenku. Čiže aj napr. taký kolega poslanec Blaha by si možno mohol spomenúť na svojich kolegov doktorandov, ktorí budú týmto zákonom poškodení... (Prerušenie vystúpenia predsedajúcou.)
Laššáková, Jana, podpredsedníčka NR SR (2014-11-10):
Pán poslanec Osuský.
Smolíková, Eva, poslankyňa NR SR (2017-11-30):
Ako druhý v rozprave vystúpil pán poslanec Tittel a podal so súhlasom pätnástich poslancov pozmeňujúci návrh s troma bodmi, o ktorých budeme hlasovať spoločne. Prosím, dajte o tomto jeho návrhu hlasovať spoločne.
J. Slota, poslanec: (2008-01-30):
I keď máme drobné výhrady k tejto zmluve, som presvedčený osobne a, myslím si, aj všetci poslanci za Slovenskú národnú stranu, že integrácia je strašne dôležitá pre Slovenskú republiku a občania Slovenskej republiky rozhodli. Je hanbou, že opozícia tohto parlamentu, ktorá sa stále schováva za niečo európske, globálne a ja neviem čo všetko, takýmto spôsobom, s prepáčením, napľula, napľula na európsku integráciu. Je to jej hanba, nie naša hanba. Slovenská národná strana hovorí áno integrácii do Európskej únie. A jednoznačne si myslíme, že táto zmluva musí byť ratifikovaná slovenským parlamentom. (Potlesk.)
Jozef Burian, poslanec NR SR (2016-10-11):
Ja len upozorňujem, že pán Mihál aj podpísal môj pozmeňujúci návrh, takže myslím, že... Ale v každom prípade akože som rád, že teda nebudeme o tom hlasovať. Ideme ďalej hlasovať o... Pardon. Pokiaľ prešiel bod č. 4 spoločnej správy, nemali by sme hlasovať o pozmeňovacom návrhu pani poslankyni Jurinovej. Chcem sa opýtať, či trvá na svojom pozmeňovacom návrhu. Čiže budeme hlasovať o jej pozmeňovacom návrhu.
Sulík, Richard, poslanec NR SR (2022-09-28):
Ďakujem pekne. Ja som si, pán Pellegrini, zapísal jednu vetu, a síce: „Ak neurobíme nič, tak sa ani nestane nič a Matovič to tu vždy nejako zobchoduje.“ A kľudne aj s pánom Tarabom. Nebude to vôbec prvýkrát, kedy zrazu došli hlasy. A toto by malo byť mementom práve pre vás, pán Taraba, 14-krát ste hlasovali za odvolanie člena vlády, z toho 2-krát za odvolanie Igora Matoviča. Vtedy ste dobre vedeli, že o nič nejde. Teraz ukážte vašu konzistentnosť a neskrývajte sa za to, čo my spravíme. Nevieme, čo bude. Jediné čo vieme, že oznámime, že sme pripravení rokovať. Netuším, aká bude vôľa, netuším, či dôjde k dohode, netuším, čo sa stane ďalej. Máme len tej jeden krok. Ale zároveň máme istotu, že ak Igora Matoviča zajtra... (Reakcia z pléna a prerušenie vystúpenia predsedajúcim.)
Paška, Pavol, predseda NR SR (2012-10-24):
Pán poslanec Jasaň.
Poliačik, Martin, poslanec NR SR (2016-12-06):
Pani ministerka, ďakujem veľmi pekne aspoň za ten prejav vlastne súhlasu, že deklarácia v ideálnom prípade nestačí. V ideálnom prípade by mal naozaj prejsť ústavný zákon, ktorým by tie amnestie boli zrušené, a to hlavne kvôli tomu, aby sa vytvoril priestor pre súdnu dohru možnú a aby sa úplne vyčistil aj morálny kredit tohto štátu, ktorý sa s tými nešťastnými amnestiami spája. Ono ale obávam sa, že tou deklaráciou urobíme ten polkrok, na ktorý sa ale už neskôr bude vždy odvolávať každý jeden, ktorý povie, že ústavný zákon už netreba schvaľovať o zrušení amnestií, lebo veď už deklaráciu máme. A možnože teda by stálo za to aj tú deklaráciu rozšíriť a vyjadriť vôľu v nej samotnej, že na to, aby sme tento proces dokončili, je potrebné zrušiť amnestie aj ústavným zákonom a vytvoriť tak priestor pre to, aby aj na úrovni súdov, aj na úrovni vyšetrovania všetky procesy spojené s týmito amnestiami mohli dobehnúť. Ďakujem.
Bugár, Béla, podpredseda NR SR (2017-12-12):
Ďakujem. Dávam slovo spravodajcovi, ktorého určil navrhnutý gestorský výbor pre hospodárske záležitosti pánovi poslancovi Hegerovi, nech sa páči.
Laurenčík, Milan, podpredseda NR SR (2021-09-24):
Prosím, prezentujme sa a hlasujme o návrhu, ako ho predniesol pán spravodajca. (Hlasovanie.) Prítomných 137, za 88, proti 13, zdržalo sa 36, hlasovali všetci. Konštatujem, že Národná rada sa uzniesla, že tento návrh zákona prerokuje v druhom čítaní. Teraz pristúpime k hlasovaniu o pridelení návrhu výborom, o určení gestorského výboru, ako aj lehoty na prerokovanie. Pán spravodajca, prosím, uveďte hlasovanie.
Karahuta, Jaroslav, poslanec NR SR (2021-05-13):
Ďakujem za slovo, pán predsedajúci. V rozprave k uvedenému návrhu zákona vystúpili siedmi poslanci. Pozmeňujúci a doplňujúci návrh podal pán poslanec Zajačik a zároveň žiadal vyňať na osobitné hlasovanie body spoločnej správy 1 a 2. Keďže včera boli v rozprave podané pozmeňujúce a doplňujúce návrhy, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Jurinová, Erika, podpredsedníčka NR SR (2012-06-27):
Ďakujem pekne. Pán poslanec Muňko.
Kollár, Boris, predseda NR SR (2022-02-25):
Ďakujem. Pani poslankyňa Vaľová, chcem vás upozorniť, bude to robiť NBÚ a šéfom NBÚ je váš nominant, ešte raz zopakujem, váš nominant, vy ste si ho tam dali (reakcia z pléna), je to váš nominant, môžete sa stopercentne spoľahnúť, že máte tam dobrého človeka, nemusíte mať strach. (Potlesk.) Ďalej vystúpi pán poslanec Svrček. (Doznievanie potlesku.)
Paška, Pavol, predseda NR SR (2013-12-13):
Chcem upozorniť, že budeme hlasovať napriek prezentácii pána spravodajcu o texte v písomnom znení. Takže hlasujeme. (Hlasovanie.) 116 prítomných, 115 bolo za, 1 sa zdržal. Konštatujem, že sme schválili Vyhlásenie Národnej rady k situácii v Ukrajine. Ďakujem veľmi pekne. Budeme pokračovať. Ešte predtým tie procedurálne návrhy, pardon, páni poslanci. Nech sa páči, pán poslanec Brocka.
Glváč, Martin, podpredseda NR SR (2017-02-02):
Pán kolega, nemal by som čo zasahovať, vy dobre viete, že ja nespúšťam časomieru, dobre? Pokračujte ďalej!
Galko, Ľubomír, poslanec NR SR (2024-02-21):
Ďakujem pekne. V úvode svojho vystúpenia navrhovateľka Veronika Remišová adresovala predsedovi Národnej rady Slovenskej republiky a prezidentskému kandidátovi Petrovi Pellegrinimu výzvu, aby prestal robiť handru z Ústavného súdu a okamžite poslal novelu Trestného zákona na zverejnenie v zbierke zákonov. Ja sa, samozrejme, k tejto výzve pridávam. Kolegyňa Remišová hovorila, že je to pohŕdanie Ústavným súdom a obštrukcia. To je síce možné, ale ja som presvedčený, že je za tým praobyčajný ľudský strach. Novela Trestného zákona významným spôsobom znižuje premlčacie doby za korupciu a úplatkárstvo. A je všeobecne známa skutočnosť, že Peter Pellegrini je vážne podozrivý z toho, že ako štátny tajomník si vypýtal a dostal úplatok 150-tisíc eur za urýchlenie IT zákazky virtuálnej registračnej pokladnice. Všetci vieme, že je to pravda. Neexistuje žiadne racionálne vysvetlenie, prečo by si takúto konštrukciu s políciou spolupracujúci zločinci Suchoba a Imrecze vymysleli a chceli by si privodiť trestné stíhanie za krivú výpoveď. Tak sa potom nečudujme, že Peter Pellegrini sedí na predmetnom Trestnom zákone ako kvočka na vajciach. Viete, tým sedením a vlastným zadkom si zachraňuje sám seba pred basou. Pripomínam, že nedávno médiami prebehla informácia uniknutá z polície, že obvinenie Petra Pellegriniho za tento delikt je na spadnutie a je to doslova otázka niekoľkých dní.	Tak sa potom nečudujme, že ten Trestný zákon nepúšťa a neposiela ďalej, lebo on si zachraňuje svoj zadok. On sa vlastne zachraňuje pred basou. Ďakujem pekne.
Takáč, Richard, poslanec NR SR (2023-05-10):
Ďakujem veľmi pekne. Začnem pánom Pročkom. Pán Pročko, ja neurážal som tých pánov hore, ale zastupujú skupinu asi sto, sto nejakých členov alebo poľovníkov. Myslím si, že porovnávať ich so 60-tisíc, že sa asi nedá. Čo sa týka pána poslanca Pročka, pre mňa je to narušený psychiatrický pacient, kriminálnik, bitkár, ktorý bol potvrdený viackrát, klamár. A, pán Pročko, vy ma tak môžte poučovať jedine v tom kotúle vpred a vzad, tak keď bude o tomto, tak potom sa môžme o tom rozprávať. Čo sa týka, pani Halgašová, ako od teba hovoriť o nejakom povinnom členstve a o nejakej akceptácii viacerých organizácií, však bola si to ty, ktorá na základe spolupráce s jedným oligarchom ste sa odčlenili od SPPK a vytvorili si vlastnú komoru, lebo ste sa chceli uspokojovať v rámci inej organizácie, lebo nedostali ste priestor v rámci komory SPPK. Samotný zákon, ktorý tu je, dámy a páni, je práveže zákon pre oligarchov a špekulantov. No a čo sa týka, pán Kuriak, ja som všetkými desiatimi za to, a s tým nesúhlasím ani som nikdy s tým nesúhlasil, aby jeden jednotlivec alebo nejaké skupiny mali viacero poľovných revírov. Ja s tým nesúhlasím, ja viem, ako to funguje, že si o... vystrieľajú si, ulovia si len trofejovú zver a tá takzvaná holá, tie všetky ostatné zvery veľakrát sú len vykázané, a preto sú aj tie vysoké počty, počty zveri, ktorá je reálne vysoká, ale to nerieši tento zákon. Tento zákon je vypichnutý, tu je pár sprostostí, ktoré tu rieši. My musíme spraviť totálnu novelizáciu zákona, ktoré musí byť, musí to byť vládny návrh a nie tu proste veci, ktoré príde pán Fecko. Pán Fecko mal možnosť, pán Pročko tu niečo vykrikuje, že on by od začiatku, by od začiatku, a čo neoslovil pána Fecka, pána Mičovského, boli, boli, boli mini... bol minister, bol štátny tajomník. Mohli sme po dvoch rokoch schvaľovať novelizáciu. Pred... (Prerušenie vystúpenia časomerom.)
Maďarič, Marek, poslanec NR SR (2011-02-04):
Pán poslanec, vy sa čudujete, prečo v rozprave o zmene rokovacieho poriadku často hovoríme o generálnom prokurátorovi. Ale veď nehrajme sa na slepú babu. Veď ten rokovací poriadok meníte kvôli voľbe generálneho prokurátora. Takže to je prvá vec. Druhá vec. Keby ste s tou druhou časťou nevystúpili hneď po mojom príspevku, tak by som to nekomentoval, ale veď ja som presne o tom hovoril, že áno, sú legitímne, je legitímna aj voľba verejná, je legitímna aj voľba tajná, ale vždy je dôležité, kedy sa volí, v akom prostredí sa volí, kto sa volí. A určite to nie je prípustné, aby sa uprostred hry zrazu tajná voľba, lebo veď vy ste začali voliť tohto prokurátora, nového, tajnou voľbou, menili tie pravidlá hry. To znamená, že my si uvedomujeme, že je to všetko možné, ale myslíme si, že pri, a tvrdíme to a doteraz ste s tým aj vy súhlasili, lebo si nepamätám, žeby ste v minulosti to chceli meniť, že keď sa volia minimálne takí funkcionári a také inštitúcie, ktoré majú byť politicky nestranné a nezávislé, tak by v parlamente poslanci mali voliť tajne. O tomto je debata a okrem iného ešte o tom, že meníte pravidlá uprostred hry a jednoducho, že nie ste schopní sa dohodnúť, navzájom sa vydierate, podozrievate, a preto idete nám teraz vnútiť predstavu, že ste sa vy už priam narodili naozaj s tou túžbou zaviesť na Slovensku len čisto verejnú voľbu, pričom mnohí vaši predstavitelia ešte včera obhajovali voľby tajné. Takže v takom zvláštnom rozpore ste vy a nepredvádzajte nám takéto divadielko teraz, že my sme tí, ktorí ako nechápu tú situáciu, no. Zvolíte si svojho generálneho prokurátora, budete ho mať a zakladáte veľmi, veľmi zlý precedens. Každá ďalšia garnitúra môže postupovať tak, ako postupujete vy, a bude to pre ďalší vývoj slovenskej demokracie, ktorá sa, samozrejme, vyvíja, bude to veľmi zlé. (Potlesk.)
Laššáková, Jana, podpredsedníčka NR SR (2014-02-13):
Pani poslankyňa Mezenská, nech sa páči.
Laššáková Jana, podpredsedníčka NR SR (2014-11-25):
Poprosím vás, dajte ešte minútu páni poslancovi.
Blaha, Ľuboš, podpredseda NR SR (2024-02-09):
Ďakujem pekne, pán spravodajca. Prosím, zaujmite miesto určené pre spravodajcov. Otváram rozpravu. Do rozpravy som nedostal žiadnu písomnú prihlášku. Takže sa pýtam, či sa do rozpravy chce niekto prihlásiť ústne. Nie je tomu tak. Takže vyhlasujem rozpravu za skončenú. Predpokladám, že k rozprave, ktorá neprebehla, minister nebude ako navrhovateľ uvádzať svoje stanovisko. Rovnako ani pán spravodajca. Takže prerušujem rokovanie o tomto bode programu. Máme poslednú minútu do hlasovania. Možnože by ešte pán minister rád uviedol ďalší bod programu. Takže máme pred sebou návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov. Návrh vlády má parlamentnú tlač 138. A poprosím ministra práce, sociálnych vecí a rodiny Slovenskej republiky Erika Tomáša, aby návrh vlády odôvodnil. Nech sa páči. (Rokovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov , tlač 138.)
Richter, Ján, poslanec NR SR (2024-06-26):
Ďakujem. Ďakujem pekne, pán podpredseda. Stručne sa pokúsim zaujať stanovisko. V prvom rade chcem poďakovať všetkým tým, ktorí vystúpili v diskusii a mali záujem vystupovať pragmaticky. Pomenovať isté pozitíva, negatíva, to si vážim, za to ďakujem. Nebudem sa vyjadrovať k pánovi Matovičovi, ani možno k niektorým poslancom z OĽANO. U niektorých kolegov cítim istú frustráciu, ktorá panuje po odvolávaní z funkcií predsedov výborov. Chápem to, ale to nepatrí k tomuto bodu, to bol iný bod. Bol by som rád, aby aj u toho iného bodu ten, táto otázka ostala. Chcem veľmi pekne poďakovať kolegom z poslaneckého klubu strany SMER – slovenská sociálna demokracia, že si dokázali obhájiť návrh, ktorý sme spoločne vypracovali a predložili. Chcem zároveň povedať, my riešime otázku podpredsedu Národnej rady. Ľubo Blaha je naďalej poslancom Národnej rady s mandátom. Otázkou eventuálneho prerozdelenia do výborov sa budeme zaoberať potom, keď nastúpia náhradníci za tých, ktorí odídu do europarlamentu, a tá otázka nie je dnes na stole, tá je otvorená. A tak jak zodpovedne sme pristupovali k výberu a návrhu na podpredsedu Národnej rady, budeme, budeme pristupovať aj v súvislosti možného rozdelenia do výborov, prípadne aj funkcie, ktorá sa týka predsedu branobezpečnostného výboru. Ale istý, ak sa to dá nazvať, precedens tu už bol. Pán Grendel, keď bol podpredseda Národnej rady, bol zároveň podpredsedom, myslím, že kontrolného výboru niektorého. Prosím? (Reakcia z pléna.) Podpredsedom. Dobre. Ale opakujem ešte raz, je to v súlade s rokovacím poriadkom, so zákonom, to znamená tu nie je žiaden problém. Ale my sa rozhodneme zodpovedne. Teraz ak dovolíte k tomu, čo tu odznelo. Chcem len zopakovať. Pán Gašpar bol riadne zvolený v demokratických parlamentných voľbách. Bolo to spomínané, aký silný mandát a podporu má od voličov. Máme za sebou trištvrte roka fungovania nového parlamentu a my vidíme aj výsledky, schopnosť manažovania, komunikovania, veľmi inteligentného vystupovania Tibora Gašpara aj vo funkciu predsedu branobezpečnostného výboru v relatívne citlivom období, ako to, ako to jednoducho dobre zvládol. To je prvý predpoklad k tomu, aby sme mohli podporiť jeho nomináciu aj na podpredsedu Národnej rady. Som presvedčený, že má dobré komunikačné schopnosti, celkom iste bude mať schopnosť viesť túto Národnú radu veľmi dôstojne, tak, aby ten rating toho vedenia Národnej rady bol možno lepší, ako je aj teraz. Som presvedčený, samozrejme, chcem poďakovať aj za podporu koaličných partnerov, ktorí vyjadrili k tomuto návrhu, keď sme prerokovávali tento bod na koaličnej rade, ja som presvedčený, že Tibor Gašpar bude schopným, plnoprávnym podpredsedom parlamentu a bude dôstojne zastupovať post, dôležitý post podpredsedu Národnej rady. Uchádzame sa o podporu v tajných voľbách pre návrh, ktorý sme na rokovanie Národnej rade predložili. Ďakujem pekne. (Potlesk.)
Osuský, Peter, poslanec NR SR (2015-06-18):
Ďakujem pekne, pani predsedajúca. Ako povedal kolega Lipšic, jedná sa tu o zásah do súkromného vlastníctva chráneného ústavou. My, chvalabohu, máme už dnes ústavu, ktorá umožňuje chrániť ho. Jedna z takých rozhodujúcich križovatiek na ceste do pekiel po „Víťaznom februári“ bola neúcta k súkromnému vlastníctvu. Práve toto doviedlo našu krajinu z prvej desiatky najvyspelejších krajín sveta do úrovne čiernej diery, čo sme o sebe mohli v roku 1989 kriticky povedať. A ak teraz predkladáme v skrátenom legislatívnom konaní zákon, o pozadí ktorého vie nepochybne bystrý chlapík kolega Muňko všeličo, pričom vy ostatní aspoň veríte, že je to dobré, tak my o tom vieme málo. Je to taký zvláštny spôsob nakladania s volenými zástupcami ľudu, že to niektorí vedia a niektorí nevedia. Opäť to vo mne vyvoláva takú historickú analógiu s pamätným citátom Klementa Gottwalda: „Straně věřte, soudruzi!“ A to by bolo treba brať kedykoľvek, keď sa popravoval Clementis, i keď sa rozháňali kláštory. Proste bolo vtedy treba veriť. Nevieme síce presne, či ozaj to bolo dobré, ale veriť tomu bolo treba. No nie je celkom tá pravá cesta nakladať v demokratickom parlamente s poslancami pod heslom: „Straně věřte, soudruzi.“
Stančík, Andrej, poslanec NR SR (2022-03-24):
Ďakujem za slovo. Pýcha predchádza pád. Ja som počul, ako pán Tomáš hovorí, že HLAS je najsilnejšia politická strana. Ja si naozaj nepamätám, ktorými voľbami strana HLAS prešla, že sa takto titulujete. Chápem, že v tých prieskumoch vám to teraz vychádza, no ako sa hovorí, netreba vlka krájať ešte pred lovom. To som teraz povedal veľmi zle, nevadí. Každopádne vy ste boli doteraz v SMER-e, potom vám to marketingovo vyšlo, že bude lepšie, keď sa odtrhnete, a zrazu ste najsilnejšia strana, ktorá neprešla žiadnymi voľbami (zaznievanie gongu), takže s týmto treba ešte trošku dávať pozor. A ďalšia vec. Ja keď počúvam všetky tie návrhy, tristo miliónov tu, tristo miliónov tam, tristo miliónov tam, dôchodcom tu, tu-tu-tu-tu-tu, normálne ja žasnem, že za tých dvanásť rokov vašich vlád tu ešte nevzniklo nejaké dôchodcovské a sociálne eldorádo, kde všetci žijú s pätnástymi dôchodkami, kde sa všetci majú skvele, a napriek tomu tu všetci majú také platy, také dôchodky a také dávky, ako majú. A je to asi ako s tými vašimi 13. dôchodkami, ktoré ste desať rokov sľubovali, ktoré boli iba na bilbordoch a na konci ste ich schválili dva týždne pred voľbami ako volebnú korupciu. Takže toľko k tomu. (Ruch v sále.)
Kotleba, Marian, poslanec NR SR (2016-11-28):
Pán poslanec Beblavý, vy ste viackrát vo svojom vystúpení spomenuli nelegálne praktiky používané pri rozdeľovaní odmien vo fonde, ja sa vás preto pýtam z tohto miesta, že ak ste o týchto nelegálnych praktikách vedeli, či ste podali nejaký podnet na zodpovedné orgány, ak ste podali, akým spôsobom bol ten podnet vyhodnotený, a ak ste nepodali, tak prečo ste to teda nepodali, ak ste o tých praktikách vedeli, pretože ja som napríklad o nich nevedel. A druhá otázka, ktorá súvisí s vaším vystúpením, ale to je skôr, to je skôr možno aj na pána ministra. Boli tu vyslovené mnohé obvinenia alebo viacero vážnych obvinení na hlavu súčasného ministra školstva a ja sa preto z tohto miesta, pán minister, vás pýtam, že ak tieto obvinenia sú pravdivé, ako chcete vyvodiť voči sebe napríklad zodpovednosť, napríklad tým, že či nechcete stiahnuť tento návrh, ak, ak je pravda to, čo tu pán poslanec povedal, a ak to nepravdivé, ak to teda pravdivé nie je, nie sú tieto obvinenia, či sa budete nejako brániť, pretože to boli vážne veci a národ by asi mohol vedieť kde je pravda. Ďakujem pekne.
Žiga, Peter, podpredseda NR SR (2024-04-18):
Je všeobecný súhlas? (Súhlasná reakcia pléna.) Ďakujem pekne, prekladáme bod. Pán poslanec Blcháč.
P. Hrušovský, predseda NR SR: (2003-10-31):
(Hlasovanie.) 121 prítomných, 46 za, 7 proti, 67 sa zdržalo, 1 nehlasoval. Neschválili sme návrh pod písmenom C.
Figeľ, Ján, podpredseda NR SR (2013-10-23):
Ďakujem pekne. Nech sa páči, Marián Kéry.
Laššáková, Jana, podpredsedníčka NR SR (2014-11-08):
Teraz dávam slovo pánovi poslancovi Jarjabkovi, ktorý nie je prítomný v sále, stráca už nielen poradie, ale aj možnosť vystúpiť. Pán poslanec Susko. Tiež nie je v sále. Pán poslanec Blaha, nech sa páči, máte slovo.
Sopko, Miroslav, poslanec NR SR (2018-06-14):
Ďakujem za všetky faktické poznámky. Môj postoj je hlavne ten, že konkrétne veci, konkrétne veci by sa mali prijímať pri čo najširšej vždy dohode. Ja osobne ho, nikdy netvrdím že mám patent na pravdu. Ani to nebudem tvrdiť. To je jedna otázka. Druhá otázka je, keď sa bavíme s odborníkmi, ktorí sa venujú tejto oblasti, a počúvame ich v tých diskusiách, ako áno, povieme to priamo, šomrú na to, koľkokrát v minulosti oni navrhovali opatrenia, ktoré už tu mohli byť dávno prijaté. Ten faktor času je náš spoločný nepriateľ. Ak my sami pre seba sa snažíme ospravedlniť, že len ten náš pohľad je na vec jediný správny a hľadáme skôr stále prekážky, prečo sa niečo nedá, ako hľadať dôvody, prečo sa to dá, takto potom častokrát dopadne tak, že strácame ten čas a neustále len postupne niečo dopĺňame. Mali by sme byť už konečne odvážnejší a pristupovať ku konkrétnym krokom podstatne, podstatne aj možno ráznejšie a prijímať tie veci, prijímať tie veci rýchlejšie.
M. Fronc, poslanec: (2007-06-20):
Druhá vec, že neboli pri tom najvýznamnejší odborníci. Sám ste povedali, že jednoducho tento zákon v podstate preberá to, čo sme urobili na ministerstve. Tá záverečná komisia bola zostavená z renomovaných ľudí, ako boli pani Mračnová, pán Vengloš, pán Filc a podobne. Takže cez všetky tieto konzultácie tento zákon prešiel. A tretia vec. Musím napriek tomu povedať, pán kolega, že vaše vystúpenie sa mi páčilo z iného pohľadu, pretože ste hovorili o vecných problémoch, o tom, čím by sa tam bolo treba ešte zaoberať, čo by tam bolo treba ešte zmeniť. Ale to je práve na to, aby ste tento zákon posunuli do druhého čítania a aby sme spolu mohli hľadať to, čo vy vidíte ako potrebné na to, aby sa urobili zmeny v športe, aby sa naplnili tie očakávania. Ďakujem.
Kozelová, Monika, poslankyňa NR SR (2022-03-17):
Ja budem krátka. Matica slovenská má určite veľa pozitív, veľa pozitív, ale národné noviny to nie sú. Takže toľko k tomu. Poprosím, hlasovanie v utorok o 11.00 hod.
Bugár, Béla, podpredseda NR SR (2017-12-08):
Ďakujem pekne. Teraz dávam slovo spravodajcovi z gestorského výboru, pánovi poslancovi Pucimu, nech sa páči.
Ľ. Vážny, minister dopravy, pôšt a telekomunikácií SR: (2009-10-29):
Ďakujem za pozornosť.
Kollár, Boris, predseda NR SR (2022-03-23):
Ďakujem pekne. Otváram rozpravu. Do rozpravy som dostal jednu písomnú prihlášku, pani poslankyňa Lucia Drábiková za stranu OĽANO. Takže teraz prvý bude mať slovo pán poslanec Cmorej, nech sa páči, a potom pani poslankyňa Drábiková.
Záhumenský, Marian, poslanec NR SR (2010-10-12):
Ďakujem pekne. Na pána kolegu Goliana nebudem ani reagovať, lebo si myslím, že to za reakciu nestojí. Ale chcem oceniť vystúpenie a stanovisko pána poslanca Stanka. Skutočne budem rád, ak vláda pristúpi ku kompenzácii, likvidácii alebo zrušeniu červenej nafty tým, že zruší daň z pôdy. Slovenskí poľnohospodári sú jediní, ktorí platia daň z výrobného prostriedku, a ak k tomu kroku pristúpite a bude to vykompenzované, tak potom má opodstatnenie aj to, že zrušíte spotrebnú daň a sa zníži počet colníkov, lebo administratíva je náročná, a takisto sa aj zníži administratíva pri vypočítaní a kontrole daní z nehnuteľností alebo daní z pozemkov. Čiže ak k tomu pristúpite a to sa udeje, tak, pán kolega Stanko, dávam vám slovo, že vás pozvem na najlepšie víno, aké tu je. Ďakujem.
Pellegrini, Peter, predseda NR SR (2014-11-27):
Prezentujme sa a hlasujeme o spoločných, o bodoch zo spoločnej správy 1 až 10 s odporúčaním gestorského výboru schváliť. (Hlasovanie.) Prítomných 139 poslancov, za hlasovalo 105, proti nik, zdržalo sa 33, nehlasoval 1. Tieto návrhy sme schválili.
Kotleba, Martin, poslanec NR SR (2016-05-25):
Ďakujem, pán predsedajúci. V rozprave opäť nikto nevystúpil. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Števulová, Zuzana, poslankyňa NR SR (2024-01-24):
Ďakujem vám, milé kolegyne a kolegovia, za všetky vaše faktické poznámky. A teda musím povedať aj v úvode takú reakciu aj na Janku Bittó Cigánikovú a na to, že teda odporúčam poslancom a poslankyniam vládnej koalície čítať knihy. No, áno, viete, ono ide o to, že to už je jedno, či si prečítajú Luciu Berdisovú a jej poňatie o tom, akým spôsobom si máme skladať tie okuliare, cez ktoré sa pozeráme na svet, a skúšať ho vnímať aj z tej druhej strany, alebo tuto spomínaného Levieho kráľa Tinkou Gažovičovou, ale že by sa o to aspoň pokúsili, pretože my toto, čo tu robíme, túto obštrukciu nerobíme preto, že vám chceme škodiť, že prosto len z princípu, že ste koalícia, tak teraz tu ideme obštruovať túto novelu. My naozaj autenticky veríme, že keď ju presadíte, právny štát na Slovensku bude zvalcovaný. A ako pán Hargaš poukazoval na vás, pán Gašpar, ja autenticky verím, že vy naozaj ako keby si myslíte, že máte pravdu, vyplývajúc z tej vašej skúsenosti v tej väzbe, chápem, že to aj pre mňa by bolo veľmi traumatizujúce, ale napríklad pre vás v súlade s tým, ako som citovala ten parafrázovaný Wittgensteinov citát o tom, že každý z nás musí pracovať sám so sebou, a ako vnímame tie hranice nášho mentálneho sveta a to, čo potom robíme, tak aj vy by ste sa mohli, teraz ste zákonodarca, chápem, že tá trauma, to, tá skrivodlivosť, čo sa vám stala, bola vážna, určite je dôležité, že Ústavný súd to tam vyslovil, ale skúste sa na to pozrieť nie z vášho pohľadu, ale z pohľadu, čo to bude znamenať pre túto krajinu. A pre túto krajinu to bude naozaj bude znamenať, že rezignuje na spravodlivosť v oblasti trestného práva. A to nie je dobré, nerobte to! Ďakujem. (Potlesk.)
A. Belousovová, podpredsedníčka NR SR: (2008-02-12):
Pani poslankyňa Sabolová.
Bugár, Béla, podpredseda NR SR (2019-10-16):
Prezentujme sa a hlasujme. (Hlasovanie.) Prítomných 140, za 91, proti 21, zdržalo sa 28 poslancov. Sme v treťom čítaní. Pýtam sa, či sa hlási niekto do rozpravy. Nie. Vyhlasujem ju za skončenú. Nech sa páči.
Blanár, Juraj, podpredseda NR SR (2020-12-08):
Ďakujem. Nikto sa neprihlásil s faktickou poznámkou. Takže, ak pán minister má záujem, nech sa páči, udeľujem mu slovo v rozprave.
P. Hrušovský, predseda NR SR: (2005-03-16):
K. Ondriaš, poslanec: Ďakujem za slovo. Vážení prítomní, ja nebudem komentovať hlúposti pána poslanca Hoptu, to by som sa ozaj znížil veľmi nízko, ďakujem.
Viskupič, Marián, poslanec NR SR (2020-12-08):
Ďakujem pekne. Pán poslanec Mazurek, aký veľký rozdiel oproti vystúpeniu vášho kolegu pána poslanca Beluského. Hovoríte polopravdy, hovoríte veci vytrhnuté z kontextu, odporujete si. Viete, hovoríte o extrémnom zadlžovaní, zároveň hovoríte o neminutých miliardách. Ale len jedno z toho môže byť pravda. Buď to teda budú minuté peniaze a bude vyšší deficit, alebo sa financie teda nepodarí minúť a deficit ale teda bude nižší ako plánovaný. Ďakujem.
Svoboda, Zdenko, poslanec NR SR (2024-02-13):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Valocký, Jozef, poslanec NR SR (2016-09-07):
Vážené kolegyne, kolegovia, v súlade so zákonom o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Ďakujem, skončil som, otvorte rozpravu.
Glváč, Martin, podpredseda NR SR (2017-12-05):
Pani poslankyňa Zemanová, nech sa páči.
M. Číž, podpredseda NR SR: (2008-02-13):
Vážené kolegyne, kolegovia, pán poslanec Berényi bol posledný, ktorý sa riadne prihlásil do rozpravy. Vyhlasujem všeobecnú rozpravu za skončenú. Vidím, navrhovateľ chce zaujať stanovisko k rozprave. Má slovo. (Hlasy v sále.)